ജനങ്ങളെ ബാധിക്കുന്ന വിഷയങ്ങളില് പ്രധാനമന്ത്രി നിശബ്ദനാകുന്നു രാഹുല് ഗാന്ധി ജനങ്ങളെ ബാധിക്കുന്ന വിഷയങ്ങളില് പ്രധാനമന്ത്രി നരേന്ദ്ര മോദി പുലര്ത്തുന്ന നിശബ്ദതക്കെതിരെ ആഞ്ഞടിച്ച് കോണ്ഗ്രസ് നേതാവ് രാഹുല് ഗാന്ധി. ഇന്ധന വില വര്ധനവ്, വിലക്കയറ്റം,തൊഴിലില്ലായ്മ, കര്ഷക കൊലപാതകം തുടങ്ങിയ കാര്യങ്ങളില് പ്രധാനമന്ത്രി മൗനം പാലിക്കുന്നു. കാമറയും ഫോട്ടോ സെഷനുകളും ഇല്ലാതാകുമ്ബോള് മാത്രമാണ് മോദി ക്ഷുഭിതനാവുക രാഹുല് ഗാന്ധി ട്വീറ്റ് ചെയ്തു. ഇന്ധന വില, പണപ്പെരുപ്പം, തൊഴിലില്ലായ്മ, കര്ഷകരുടെയും ബി ജെ പി പ്രവര്ത്തകരുടെയും കൊലപാതകം തുടങ്ങിയ വിഷയങ്ങളിലാണ് പ്രധാനമന്ത്രി നിശബ്ദത പാലിക്കുന്നത്.എന്നാല് കാമറയുടെയും ഫോട്ടോയുടെയും അഭാവം, വിമര്ശനം, സുഹൃത്തുക്കളെ കുറിച്ചുള്ള ചോദ്യം തുടങ്ങിയവയാണ് പ്രധാനമന്ത്രിയെ ക്ഷുഭിതനാക്കുന്ന വിഷയങ്ങള് രാഹുല് ഗാന്ധി കുറിച്ചു. അതേസമയം ലഖിംപൂര് ഖേരിയില് കര്ഷകരെ കാര് കയറ്റിക്കൊന്ന സംഭവത്തില് പ്രധാനമന്ത്രി നരേന്ദ്രമോദി ഇതുവരെ പ്രതികരിച്ചിട്ടില്ല. കേന്ദ്രമന്ത്രി അജയ് മിശ്രയുടെ മകന് ആശിഷ് മിശ്രയാണ് കേസിലെ പ്രതി . കഴിഞ്ഞ ദിവസം ആശിഷ് മിശ്രയെ അറസ്റ്റ് ചെയ്തിരുന്നു. എന്നാല് ഈ വിഷയത്തില് പ്രധാനമന്ത്രി ഇപ്പോഴും മൗനം തുടരുകയാണ്. Read Also : ലഖിംപൂര്ഖേരി ആക്രമണം കേന്ദ്ര സര്ക്കാരിനെ വിമര്ശിച്ച് അഖിലേഷ് യാദവ്